Ջիմ Բիվեր

Ջեյմս Նորման Բիվեր (անգլ.՝ James Norman "Jim" Beaver, Jr., օգոստոսի 12, 1950(1950-08-12), Laramie, Վայոմինգ, ԱՄՆ), ամերիկացի դերասան, դրամատուրգ, սցենարիստ և ռեժիսոր։ Առավել հայտնի է «Գերբնական», «Դեդվուդ» և «Իրավասություն» սերիալներում խաղացած դերերով։


== Կենսագրություն ==
Ջիմ Բիվերը ծնվել է Լարամի քաղաքում (Վայոմինգ նահանգ), Ադել Դորոտիի և Ջեյմս Նորման Բիվերի (1924-2004) ընտանիքում։ Նրա ընտանիքը երկար ժամանակ ապրել է Տեխասում, բայց Ջիմը ծնվել է Լարամիում։ Պատանեկության մեծ մասը Ջիմը ընտանիքի հետ անց է կացրել Իրվինգում, թեև նրա հայրը աշխատում էր հարևան համայնքներում։ Ջիմը և նրա փոքր քույրերը (Դենիսը, Ռենեն և Թիդլին) սովորել են Իրվինգի ավագ դպրոցում, բայց վերջին տարում Բիվերը տեղափոխվել է Ֆորտ-Ուերտի Քրիստոնեական Ակադեմիա, որն ավարտել է 1968 թվականին։ Նա նաև դասընթացներ է անցել Ֆորտ-Ուերտի Քրիստոնեական քոլեջում։ Չնայած նրան, որ Ջիմը մասնակցել էր դպրոցական մի քանի ներկայացումների, նա չէր հետաքրքրվում դերասանական կարիերայով։


== Կարիերա ==

Դեռ ուսանող Բիվերի պրոֆեսիոնալ դեբյուտը կազմավորվել է 1972 թվականի հոկտեմբերին, Օկլահոմայի թատերական կենտրոնում։ Տեխաս վերադառնալուց հետո Ջիմը աշխատել է տեղի թատրոնում ֆիլմերի վարձակալման բաժնի և Դալասյան բալետի աշխատանքային մասի հավաքող։ 1967 թվականին նա հանդես է եկել Դալասում՝ Շեքսպիրի փառատոնի բազմաթիվ պիեսներում։ 1979 թվականին թատրոնի դերասանների պատվերով Ջիմը գրել է 3 պիես (Spades, Sidekick և Semper Fi) և 2 անգամ դարձել է Great American Play Contest պետական թատերական մրցույթի ֆինալիստ։
Տեղափոխվելով Նյու-Յորք Բիվերը հանդես է եկել բեմում, շրջել է երկրով և միաժամանակ շարունակել է գրել պիեսներ։ Նա, որպես գլխավոր դերասան հանդես է եկել այնպիսի պիեսներում, ինչպիսին են «The Hasty Heart»-ը և «Անձրևի վաճառողը Բիրմինգում»։
1983 թվականին Բիվերը տեղափոխվել է Լոս-Անջելես, որպեսզի աշխատի Ջորջ Ռիվզի կենսագրության վրա։ 1 տարվա ընթացում նա աշխատել է ֆիլմերի արխիվում՝ Variety Arts Center-ում։ Հանդիսատեսի հետ ծանոթանալուց հետո, նրան իր Verdigris պիեսով, որպես դերասան և դրամատուրգ հրավիրում են աշխատելու Հոլիվուդի Theatre West ընկերությունում, որտեղ նա աշխատում է մինչև օրս։ 1985 թվականին Verdigris պիեսը ստացել է լավ արձագանքներ և Բիվերին հրավիրել են Triad Artists գործակալություն։ Նա նաև դերեր է ստացել տարբեր ֆիլմերում և սերիալներում։
2002 թվականին Ջիմը նկարահանվել է «Դեդվուդ» դրամայում, Ուիտնի Էլսվորտի դերում։ 2006 թվականին Բիվերը մասնակցել է «Ջոնը Ցինցինատիից» դրամայի նկարահանումներին, միաժամանակ կատարելով Բոբբի Սինգերի դերը «Գերբնականը» սերիալում և Քարթեր Ռիզի դերը «Մեծ սերը» դրամայում։ Այնուհետև նա կատարել է Չարլի Միլսի դերը «Հարպերի կղզին» դրամայում։
2003 թվականին, երբ բժիշկները նրա կնոջ մոտ հայտնաբերեցին թոքային քաղցկեղ, Բիվերը գրեց Life’s That Way հուշագիրը։ 2007 թվականի աշնանը Բիվերը ուղարկեց նյութերը Penguin Group։ Հրատարակումից առաջ նա ընտրվել էր Barnes & Noble 2009 թվականի Discover Great New Writers ծրագրի համար։
2010 թվականի New York Film and Video Festival -ում, նրա The Silence of Bees-ի հանդիսությամբ նա արժանացավ լավագույն տղամարդու դերը մրցանակին։


== Անձնական կյանքը ==
1973 թվականին Ջիմը ամուսնացել է Դեբբի Յանգի հետ, սակայն 4 ամիս անց նրանք բաժանվել են։
1989 թվականին Բիվերը ամուսնացել է դերասանուհի Սեսիլի Ադամսի հետ։ 2001 թվականին ծնվել է նրանց աղջիկը, Մեդելինը։ Սեսիլին մահացել է 2004 թվականի մարտի 3-ին թոքային քաղցկեղից։


== Ֆիլմագրություն ==


== Ծանոթագրություններ ==


== Աղբյուրներ ==
Ջիմ Բիվեր - դերասանի կենսագրությունը Archived 2013-05-09 at the Wayback Machine.
Ջիմ Բիվեր - Թվիթեր
Ջիմ Բիվեր - Internet Movie Database կայքում
Ջիմ Բիվեր - կենսագրությունը allrovi.com կայքում(չաշխատող հղում)
Ջիմ Բիվեր - կենսագրությունը HBO.com կայքում Archived 2010-01-09 at the Wayback Machine.
Ջիմ Բիվեր - կենսագրությունը memory-alpha.org 
Ջիմ Բիվեր - հարցազրույցը www.mycoven.com կայքում Հունվար 2011